Γιώργος Φωτάκης

Ο Γιώργος Φωτάκης (Καλαμάτα, 29 Οκτωβρίου 1981) είναι Έλληνας διεθνής ποδοσφαιριστής, ο οποίος αγωνίζεται στη μεσαία γραμμή.

Καριέρα

Σε συλλογικό επίπεδο 
Ξεκίνησε το ποδόσφαιρο στην Ομόνοια Καλαμάτας, επαγγελματίας έγινε στον ΠΑΟΚ (1998-99) χωρίς να πραγματοποιήσει επίσημη συμμετοχή αγωνιζόμενος για πρώτη φορά σε επαγγελματικό επίπεδο στην Καλλιθέα (1999-2000 στη Β' Εθνική), από την οποία αποχώρησε έναν χρόνο αργότερα, το καλοκαίρι του 2000 για να ενταχθεί στο Αιγάλεω.

Με την αθηναϊκή ομάδα αναδείχθηκε ως ένας από τους καλύτερους μέσους της Α' Εθνικής. Την περίοδο 2004-05 αγωνίσθηκε ως βασικός με το Αιγάλεω στο κύπελλο ΟΥΕΦΑ, όμως την επόμενη (2005-06) έπεσε σε δυσμένεια προσπαθώντας να μετεγγραφεί στο εξωτερικό, αλλά η μετακίνησή του στη σκωτσέζικη Κιλμάρνοκ ακυρώθηκε και τελικά υπέγραψε στη Λάρισα, με την οποία κατέκτησε το κύπελλο του 2007. Το καλοκαίρι του 2009 επέστρεψε στην ομάδα από όπου ξεκίνησε, τον ΠΑΟΚ όπου παρέμεινε τέσσερα χρόνια, καθιερώθηκε ως βασικός και ξεπέρασε τις 100 συμμετοχές στο πρωτάθλημα.

Τον Ιούλιο του 2013 υπέγραψε στην τουρκική Σανλιούρφασπορ, από την οποία αποχώρησε τον Δεκέμβριο του ίδιου χρόνου. Έναν μήνα αργότερα, τον Ιανουάριο του 2014, ανακοινώθηκε η απόκτησή του από τον Ατρόμητο Αθηνών, στον οποίο υπέγραψε συμβόλαιο διάρκειας 1,5 έτους, όμως έξι μήνες αργότερα, το καλοκαίρι του 2014 αποχώρησε.

Τον Αύγουστο του 2014 συμφώνησε να συνεχίσει την καριέρα του με την ομάδα του Παναιτωλικού, όπου παρέμεινε για έναν χρόνο. Τον Φεβρουάριο του 2016 ήρθε σε συμφωνία με τον Πανθρακικό, υπογράφοντας συμβόλαιο εξάμηνης συνεργασίας. Το καλοκαίρι του 2016 ανακοινώθηκε από την Παναχαϊκή και αποχώρησε από αυτήν το 2018.

Στις εθνικές ομάδες 
Το ντεμπούτο του με την Ελλάδα πραγματοποιήθηκε στις 14 Οκτωβρίου 2009 στον εντός έδρας αγώνα εναντίον του Λουξεμβούργου (2-1), για την προκριματική φάση του Μουντιάλ 2010. Έλαβε μέρος στην τελική φάση του Euro 2012, όπου συμμετείχε σε δύο αγώνες. Συνολικά έχει αγωνιστεί 13 φορές και έχει σημειώσει δύο τέρματα.

Έχει επίσης κληθεί στην εθνική Ελπίδων και στην ολυμπιακή ομάδα, παίρνοντας μέρος στην Ολυμπιάδα της Αθήνας το 2004.

Τίτλοι - Διακρίσεις 
Λάρισα
 Κύπελλο Ελλάδας: 2006-07

Παραπομπές

Πηγές 
 Η καριέρα του Γιώργου Φωτάκη στο national-football-teams
 Το προφίλ του Γιώργου Φωτάκη στο transfermarkt
 Ο Γιώργος Φωτάκης στο soccerway

Μέσοι ποδοσφαιριστές
Έλληνες ποδοσφαιριστές
Ποδοσφαιριστές Εθνικής Ελλάδας Κ21
Ποδοσφαιριστές ολυμπιακής ομάδας Ελλάδας
Ποδοσφαιριστές Γ.Σ. Καλλιθέας
Ποδοσφαιριστές Αιγάλεω Α.Ο.
Ποδοσφαιριστές Α.Ε. Λάρισας
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδος
Ποδοσφαιριστές Κιλμάρνοκ ΦΚ
Ποδοσφαιριστές ΠΑΟΚ
Ποδοσφαιριστές Ατρόμητου Αθηνών
Ποδοσφαιριστές Σανλιούρφασπορ
Ποδοσφαιριστές Παναιτωλικού
Ποδοσφαιριστές Πανθρακικού
Ποδοσφαιριστές Παναχαϊκής
Έλληνες ποδοσφαιριστές στο εξωτερικό
Ποδοσφαιριστές Φούτμπολ Λιγκ (Ελλάδα)
Ξένοι ποδοσφαιριστές στην Τουρκία
Ποδοσφαιριστές στους Θερινούς Ολυμπιακούς Αγώνες 2004
Ποδοσφαιριστές Πρώτης Κατηγορίας Τουρκίας